L 332/16 Den Europæiske Unions Tidende 6.11.2004 KOMMISSIONEN KOMMISSIONENS BESLUTNING af 22. oktober 2004 om godkendelse på Det Europæiske Fællesskabs vegne af ændringer af bilag V til aftalen mellem Det Europæiske Fællesskab og New Zealand om sundhedsforanstaltninger i samhandelen med levende dyr og animalske produkter (meddelt under nummer K(2004) 4022) (EØS-relevant tekst) (2004/751/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets afgørelse 97/132/EF af 17. december 1996 om indgåelse af aftalen mellem Det Europæiske Fællesskab og New Zealand om sundhedsmæssige foranstalt- ninger i samhandelen med levende dyr og animalske produkter (!), særlig artikel 3, tredje afsnit, og ud fra følgende betragtninger: (1) — I henhold til Rådets afgørelse 2002/957/EF af 28. november 2002 om indgåelse af en aftale i form af brev- veksling om ændring af bilagene til aftalen mellem Det Europæiske Fællesskab og New Zealand om sundhedsfor- anstaltninger i samhandelen med levende dyr og animalske produkter (?) er der mulighed for at anerkende de newzealandske certifikatudstedelsesordninger for fersk kød og kødprodukter og andre animalske produkter som ligestillede. (2) — Den fælles forvaltningskomité for aftalen, der er nedsat ved aftalens artikel 16 (»komitéen«), fremsatte på sit møde den 1.-2. juni 2004 en henstilling om fastsættelse af ligestilling af sundhedskravene til koembryoner, fjer- vildt, levende toskallede bløddyr til konsum, honning og uld. Komitéen fremsatte endvidere en henstilling om fast- sættelse af ligestilling af certifikatudstedelsesordningerne for fiskerivarer og om udformningen af bilag V. (3) — På grundlag af disse henstillinger bør bilag V til aftalen ændres. (4) — Ændringerne bør godkendes på Fællesskabets vegne. (5) — De i denne afgørelse fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — (!) EFT L 57 af 26.2.1997, s. 4. Ændret ved afgørelse 1999/837/EF (EFT L 332 af 23.12.1999, s. 1). (?) EFT L 333 af 10.12.2002, s. 13. VEDTAGET FØLGENDE BESLUTNING: Artikel 1 I henhold til henstillingerne fra den fælles forvaltningskomité nedsat ved artikel 16 i aftalen mellem Det Europæiske Fælles- skab og New Zealand om sundhedsmæssige foranstaltninger i samhandelen med levende dyr og animalske produkter godkendes ændringerne af bilag V til aftalen på Det Europæiske Fællesskabs vegne. Teksten til arrangementet med New Zealand i form af brevveks- ling, som omfatter ændringerne af bilag V til aftalen, er knyttet som bilag til denne beslutning. Artikel 2 Generaldirektøren for sundhed og forbrugerbeskyttelse bemyn- diges til at undertegne aftalen i form af brevveksling med bindende virkning for EF. Artikel 3 Denne beslutning anvendes fra den første dag i den måned, der følger efter den måned, hvor New Zealand skriftligt meddeler Kommissionen, at landets interne procedurer for godkendelse af de ændringer, der er nævnt i artikel 1, er afsluttet. Kommissionen underretter straks Rådet og medlemsstaterne om den i stk. 1 omhandlede meddelelse. Artikel 4 Denne beslutning er rettet til medlemsstaterne. Udfærdiget i Bruxelles, den 22. oktober 2004. På Kommissionens vegne David BYRNE Medlem af Kommissionen